ಕೆಂಟುಕಿಯ ಲೂಯಿಸ್‌ವಿಲ್ಲೆಯಲ್ಲಿ ಜನವರಿ 17, 1942ರಂದು ಕ್ಯಾಸ್ಸಿಯಸ್‌ ಮಾರ್ಸೆಲಸ್‌‌ ಕ್ಲೇ Jr. ಜನಿಸಿದನು. ಈರ್ವರು ಬಾಲಕರಲ್ಲಿ ಹಿರಿಯನಾದ ಅವನಿಗೆ ಕ್ಯಾಸ್ಸಿಯಸ್‌ ಮಾರ್ಸೆಲಸ್‌‌ ಕ್ಲೇ, Sr. ಎಂಬ 19ನೇ ಶತಮಾನದ ನಿರ್ಮೂಲನವಾದಿ ರಾಜಕಾರಣಿಯ ಹೆಸರನ್ನೇ ಇಡಲಾಗಿದ್ದ ತನ್ನ ತಂದೆಯ ಹೆಸರನ್ನೇ ಇಡಲಾಯಿತು. ಆತನ ತಂದೆ ಜಾಹಿರಾತು ಫಲಕಗಳು ಮತ್ತು ನಾಮಫಲಕಗಳನ್ನು ಬರೆಯುವವರಾಗಿದ್ದರೆ ಆತನ ತಾಯಿ ಒಡೆಸ್ಸಾ ಗ್ರೇಡಿ ಕ್ಲೇಯವರು ಗೃಹಿಣಿಯಾಗಿದ್ದರು. ಕ್ಯಾಸ್ಸಿಯಸ್‌ Sr. ಸ್ವತಃ ಮೆಥೊಡಿಸ್ಟರಾಗಿದ್ದರು, ಕ್ಯಾಸ್ಸಿಯಸ್‌ ಮತ್ತು ಆತನ ಕಿರಿಯ ಸಹೋದರ ರುಡಾಲ್ಫ್‌‌ "ರೂಡಿ" ಕ್ಲೇ (ನಂತರ ರಹಮಾನ್‌‌ ಅಲಿ ಎಂದು ಮರುನಾಮಕರಣಗೊಂಡರು) ಇಬ್ಬರನ್ನೂ ಬಾಪ್ಟಿಸ್ಟರಾಗಿ ಬೆಳೆಸಲು ಒಡೆಸ್ಸಾರಿಗೆ ಅವಕಾಶ ನೀಡಿದ್ದರು. ಅವರು ಅಮೇರಿಕದ ದಕ್ಷಿಣಭಾಗದ ಅಂತರ್ಯುದ್ಧ ಯುಗಪೂರ್ವ ಅಮೇರಿಕನ್‌‌ ಗುಲಾಮರುಗಳ ಸಂತತಿಯವರಾಗಿದ್ದು, ಪ್ರಧಾನವಾಗಿ ಐರಿಷ್‌ ಮತ್ತು ಆಂಗ್ಲ ಪೀಳಿಗೆಯ ಆಫ್ರಿಕನ್‌‌-ಅಮೇರಿಕನ್‌‌ ವಂಶದವರಾಗಿದ್ದಾರೆ.

ತನ್ನ ಸೈಕಲ್‌ ಕಳ್ಳತನವಾದುದಕ್ಕೆ ಕ್ರುದ್ಧನಾಗಿದ್ದ 12-ವರ್ಷದ ಬಾಲಕ ಕ್ಲೇನನ್ನು ಕಂಡ ಲೂಯಿಸ್‌ವಿಲ್ಲೆಯ ಶ್ವೇತವರ್ಣೀಯ ಆರಕ್ಷಕ ಅಧಿಕಾರಿ ಮತ್ತು ಕುಸ್ತಿಪಂದ್ಯ ತರಬೇತುದಾರ ಜೋ E. ಮಾರ್ಟಿನ್‌‌‌ರು, ಅವನಿಗೆ ಮೊದಲಿಗೆ ಕುಸ್ತಿಪಂದ್ಯದೆಡೆಗೆ ದಾರಿ ತೋರಿದ್ದರು. ಆದಾಗ್ಯೂ, ಮಾರ್ಟಿನ್‌‌‌'ರಿಗೆ ತಿಳಿಯದಂತೆ, ಸ್ಥಳೀಯ ಸಮುದಾಯ ಕೇಂದ್ರದಲ್ಲಿ ಕಾರ್ಯನಿರ್ವಹಿಸುತ್ತಿದ್ದ ಆಫ್ರಿಕನ್‌‌-ಅಮೇರಿಕನ್‌‌ ತರಬೇತುದಾರ ಫ್ರೆಡ್‌‌ ಸ್ಟೋನರ್‌‌ರ ಬಳಿಯೂ ತರಬೇತಿ ಪಡೆಯಲು ಕ್ಲೇ ಆರಂಭಿಸಿದ್ದ. ಈ ರೀತಿಯಲ್ಲಿ, ಮಾರ್ಟಿನ್‌‌‌ ನಡೆಸಿಕೊಡುತ್ತಿದ್ದ "ಟುಮಾರೋಸ್‌‌ ಚಾಂಪಿಯನ್ಸ್‌‌, " ಎಂಬ ಸ್ಥಳೀಯ ಸಾಪ್ತಾಹಿಕ TV ಕಾರ್ಯಕ್ರಮ/ಷೋದ ಮೂಲಕ ಕ್ಲೇನ ಹವ್ಯಾಸಿ ವೃತ್ತಿಜೀವನದುದ್ದಕ್ಕೂ ಆತನ ಜೊತೆಗಿದ್ದ ಹೆಚ್ಚಿನ ಅನುಭವಿ ಸ್ಟೋನರ್‌ನ, ತರಬೇತಿಯ ಅನುಕೂಲದೊಂದಿಗೆ ವಾರಕ್ಕೆ $4 ದುಡಿಯಲು ಕ್ಲೇಗೆ ಅವಕಾಶವಾಗಿತ್ತು.

ಸ್ಟೋನರ್‌'ರ ಮಾರ್ಗದರ್ಶನದಲ್ಲಿ, ಕ್ಯಾಸ್ಸಿಯಸ್‌ ಕ್ಲೇ ಆರು ಕೆಂಟುಕಿ ಗೋಲ್ಡನ್‌ ಗ್ಲೋವ್ಸ್‌‌‌ ಪ್ರಶಸ್ತಿಗಳು, ಎರಡು ರಾಷ್ಟ್ರೀಯ ಗೋಲ್ಡನ್‌ ಗ್ಲೋವ್ಸ್‌‌‌ ಪ್ರಶಸ್ತಿಗಳು, ಅಮೆಚೂರ್‌‌ ಅಥ್ಲೆಟಿಕ್‌ ಯೂನಿಯನ್‌ ನ್ಯಾಷನಲ್‌ ಪ್ರಶಸ್ತಿ, ಮತ್ತು ರೋಮ್‌‌‌ನಲ್ಲಿ ನಡೆದ 1960ರ ಬೇಸಿಗೆ ಒಲಿಂಪಿಕ್ಸ್‌‌‌ನಲ್ಲಿ ಲಘು/ಹಗುರ ಹೆವಿವೇಯ್ಟ್‌‌‌ ಚಿನ್ನದ ಪದಕಗಳನ್ನು ಗೆದ್ದಿದ್ದರು. ಹವ್ಯಾಸಿ ಪಟುವಾಗಿ ಕ್ಲೇ'ನ ದಾಖಲೆಯಾಗಿ ಐದು ಸೋಲುಗಳೊಂದಿಗೆ 100 ವಿಜಯಗಳಿದ್ದವು.

ಅಲಿಯವರು (ತಮ್ಮ 1975ರ ಆತ್ಮಚರಿತ್ರೆಯಲ್ಲಿ) 'ಶ್ವೇತವರ್ಣೀಯರಿಗೆ-ಮಾತ್ರ' ರೆಸ್ಟೋರೆಂಟ್‌ನಲ್ಲಿ ಸೇವೆ ಸಿಗದಿದ್ದಾಗ ಬಿಳಿಯರ ಗ್ಯಾಂಗ್‌‌ನೊಂದಿಗೆ ನಡೆದ ಹೊಡೆದಾಟದ ಬಳಿಕ ತನ್ನ ಒಲಿಂಪಿಕ್ಸ್‌‌‌ ಪಂದ್ಯದ ಚಿನ್ನದ ಪದಕವನ್ನು ಓಹಿಯೋ ನದಿಗೆ ಎಸೆದೆನೆಂದು ಹೇಳುತ್ತಾರೆ. ಇದು ನಿಜವೇ ಎಂಬುದು ಈಗಲೂ ಚರ್ಚಾಸ್ಪದವೇ ಆಗಿದ್ದರೂ, ಅಟ್ಲಾಂಟಾದಲ್ಲಿ ನಡೆದ 1996ರ ಒಲಿಂಪಿಕ್ಸ್‌‌‌ನಲ್ಲಿ ಪಂದ್ಯಗಳನ್ನು ಆರಂಭಿಸಲು ಜ್ಯೋತಿ ಬೆಳಗಿದ ಅವರಿಗೆ ಬ್ಯಾಸ್ಕೆಟ್‌ಬಾಲ್‌‌ ಪಂದ್ಯದ ವಿರಾಮ ಅವಧಿಯಲ್ಲಿ ಬದಲಿ ಪದಕವನ್ನು ನೀಡಲಾಯಿತು.

ಹೆವಿವೇಯ್ಟ್‌‌‌ ಇತಿಹಾಸದಲ್ಲಿನ ಶ್ರೇಯಾಂಕವಿವರಗಳು
ವೃತ್ತಿಪರ ವೃತ್ತಿಜೀವನದ ಆದಿಕಾಲ
ಜೀವನ ಚರಿತ್ರೆ
ಹವ್ಯಾಸಿ ವೃತ್ತಿಜೀವನ ಮತ್ತು ಒಲಿಂಪಿಕ್ಸ್‌‌‌ ಪಂದ್ಯದಲ್ಲಿ ಚಿನ್ನದ ಪದಕ ಗಳಿಕೆ